ഇന്നും ഓര്ക്കുന്നു വേള്ഡ് ട്രേഡ് സെന്റര് ഭീകരാക്രമണത്തില് ജീവന് പൊലിഞ്ഞവര്ക്ക് ആദരവര്പ്പിച്ച് ജോ ബൈഡന് ന്യൂയോര്ക്ക് : വേള്ഡ് ട്രേഡ് സെന്റര് ഭീകരാക്രമണത്തില് ജീവന് പൊലിഞ്ഞവര്ക്ക് ആദരവര്പ്പിച്ച് അമേരിക്കന് പ്രസിഡന്റ് ജോ ബൈഡന്. ഭീകരാക്രമണത്തിന്റെ 20ാം വാര്ഷികത്തോട് അനുബന്ധിച്ചായിരുന്നു അദ്ദേഹത്തിന്റെ അനുസ്മരണം. ഭീകരതയ്ക്കെതിരെ ഏവരും ഒന്നിക്കണമെന്നും അദ്ദേഹം പറഞ്ഞു. ട്വിറ്ററില് പങ്കുവെച്ച വീഡിയോ സന്ദേശത്തിലായിരുന്നു അദ്ദേഹത്തിന്റെ പ്രതികരണം. ആക്രമണത്തില് കൊല്ലപ്പെട്ട 90 രാജ്യങ്ങളില് നിന്നുളള പൗരന്മാര്ക്ക് ആദരാഞ്ജലികള്. നിങ്ങളെയും നിങ്ങള്ക്ക് പ്രിയപ്പെട്ടവരെയും അമേരിക്ക സ്മരിക്കുന്നുവെന്നും ബൈഡന് പറഞ്ഞു. ഭീകരാക്രമണത്തിന് ഇരയായ സുഹൃത്തിനെക്കുറിച്ചുള്ള ഓര്മ്മകളും അദ്ദേഹം പങ്കുവെച്ചു. ഭീകരാക്രമണത്തില് രക്ഷാ പ്രവര്ത്തനം നടത്തിയ സുരക്ഷാ ഉദ്യോഗസ്ഥരെയും, ഇതിനിടെ ജീവത്യാഗം ചെയ്തവരേയും അദ്ദേഹം വാഴ്ത്തി. സുരക്ഷാ സേന, പരിക്കേറ്റവര്ക്ക് വൈദ്യസഹായം നല്കിയ ഡോക്ടര്മാര്, നഴ്സുമാര്, സന്നദ്ധ സംഘടനകള് തുടങ്ങിയവരെയും, രക്ഷാ പ്രവര്ത്തനങ്ങള്ക്കായി സര്വ്വവും ത്യജിച്ചവരെയും ഈ നിമിഷം ആദരിക്കുന്നുവെന്നും ബൈഡന് കൂട്ടിച്ചേര്ത്തു. 2001 സെപ്തംബര് 11 നാണ് അല്ഖ്വായ്ദ വേള്ഡ് ട്രേഡ് സെന്ററിന് നേരെ ആക്രമണം നടത്തിയത്. സംഭവത്തില് മൂവായിരത്തിലധികം ആളുകള്ക്കാണ് ജീവന് നഷ്ടമായത്. നിരവധി പേര്ക്ക് പരിക്കേറ്റിരുന്നു.